**ОБЩИНСКА ИЗБИРАТЕЛНА КОМИСИЯ СТРАЛДЖА**

**ПРОТОКОЛ**

**№ 3**

**На 12 септември 2023 г. се проведе заседание на Общинска избирателна комисия (ОИК) Стралджа, област Ямбол при следния**

**Д н е в е н р е д:**

* **Проект за решение относно определяне и наемане на лица, привлечени като технически сътрудници в Общинската избирателна комисия в община Стралджа, обл. Ямбол.**

***Докладва*: *Красимира Колева***

* **Входяща поща**

***Докладва: Красимира Колева***

* **Разни**

***Докладва: Младенка Николова***

**Присъстваха: Младенка Николова, Недялка Димитрова, Татяна Вълчева, Атанаска Кабакова, Иванка Георгиева, Красимира Колева, Живка Йорданова, Дияна Георгиева- Великова.**

**Отсъстваха: Станимир Иванов, Елена Тодорова, Гергана Кавалджиева.**

**Заседанието бе открито в 17.00 ч. и бе водено от Младенка Николова-председател на комисията.**

**ПРЕДСЕДАТЕЛ МЛАДЕНКА НИКОЛОВА: Уважаеми колеги, откривам заседанието на Общинската избирателна комисия, имаме необходимия кворум. Предлагам за протоколист на днешното заседание Иванка Георгиева и за преброител на гласовете, при поименно гласуване Атанаска Кабакова. Имате ли някакви други предложения или възражения? Не.**

**Моля, който е съгласен с предложените членове на комисията за протоколист и преброител на гласовете, да гласува с вдигане на ръка.**

**Преминаваме към гласуване.**

**Гласували: 8 членове на ОИК: за - 8 Младенка Николова, Недялка Димитрова, Татяна Вълчева, Атанаска Кабакова, Иванка Георгиева, Красимира Колева, Живка Йорданова, Дияна Георгиева-Великова.**

**Против - няма.**

**Предложението се приема.**

**ПРЕДСЕДАТЕЛ МЛАДЕНКА НИКОЛОВА: Колеги, предлагам да преминем към разглеждане на първа точка от дневния ред: проект за решение относно определяне и наемане на лица, привлечени като технически сътрудници в Общинската избирателна комисия в община Стралджа, обл. Ямбол.**

**Давам думата на докладчика Красимира Колева.**

Красимира Колева: Колеги, предлагам следния проект за решение:

ОТНОСНО: Определяне и наемане на лица, привлечени като технически сътрудници в Общинска избирателна комисия в община Стралджа, област Ямбол

На основание чл. 87, ал. 1, т.1 от Изборния кодекс и т.1.6. на Решение № 1954-МИ от 03.08.2023 г. на ЦИК и след съгласуване с кмета на община Стралджа, Общинска избирателна комисия в община Стралджа, област Ямбол

**Р Е Ш И:**

I. Определя функциите, които следва да изпълняват техническите сътрудници, както следва:

1.Поддържа регистър на партиите, на коалициите, на местните коалиции и на инициативните комитети;

2.Поддържа регистър на кандидатските листи за общински съветници;

3.Поддържа регистър на кандидатските листи за кмет на община, кмет на кметство;

4.Поддържа база данни на СИК/ПСИК и актуализира същите на основание взетите решения на Общинската избирателна комисия в община Стралджа, област Ямбол;

5.Поддържа електронния регистър на жалбите, сигналите и решенията по тях като своевременно попълва регистъра след предоставянето му от член на Общинската избирателна комисия в община Стралджа, област Ямбол;

6.Поддържа регистъра на застъпниците по кандидатски листи;

7.Актуализира информацията на Интернет страницата на Общинската избирателна комисия в община Стралджа, област Ямбол, като своевременно изпраща за публикуване взетите от комисията решения, подготвения дневен ред за насрочените заседания на комисията, протоколите от заседанията на комисията, както и изготвените от нея съобщения, по реда, определен с приетата от ЦИК процедура за актуализиране;

8.Изпълнява и други функции, възложени му от Общинската избирателна комисия в община Стралджа, област Ямбол;

II .Определя за технически сътрудници:

Миглена Тенева Костадинова, ЕГН: …………..

Силвия Георгиева Панайотова, ЕГН: …………..

III. Определените за технически сътрудници лица следва да изпълняват функциите по т. I от решението за периода от 13.09.2023 г. до 7 дни включително от обявяване на изборните резултати за първи тур или за втори тур, ако се произвежда такъв в община Стралджа.

IV. Определя възнаграждение за всеки един технически сътрудник към ОИК Стралджа в размер на 1185 лв.

V. Председателят на Общинската избирателна комисия в община Стралджа, област Ямбол да направи писмено предложение до кмета на Община Стралджа за сключване на граждански договори с определените с настоящото решение лица.

 VI. Гражданските договори с определените от Общинската избирателна комисия в община Стралджа, област Ямбол лица се сключват от Кмета на община Стралджа.

Решението подлежи на обжалване по реда на чл.88, ал.1 от ИК пред Централната избирателна комисия в тридневен срок от обявяването му.

Председател: Младенка Николова

Секретар: Атанаска Кабакова

**ПРЕДСЕДАТЕЛ МЛАДЕНКА НИКОЛОВА**: Колеги, чухте проекта за решение, имате ли някакви възражения или предложения за редакции?

Атанаска Кабакова: Предлагам в точка I от 1 до 4 и 6 да се допълни публичен регистър вместо регистър.

**ПРЕДСЕДАТЕЛ МЛАДЕНКА НИКОЛОВА:** Други мнения и съображения, няма.

Който е съгласен с проекта за решение и направеното предложение за допълнение, моля да гласува.

**Преминаваме към гласуване.**

**Гласували: 8 членове на ОИК: за - 8 Младенка Николова, Недялка Димитрова, Татяна Вълчева, Атанаска Кабакова, Иванка Георгиева, Красимира Колева, Живка Йорданова, Дияна Георгиева-Великова.**

**Против - няма.**

**Предложението се приема.**

**ПРЕДСЕДАТЕЛ МЛАДЕНКА НИКОЛОВА: Приема се проектът на решението с направеното допълнение и е Решение с № 10-МИ / 12.09. 2023 г.**

**ПРЕДСЕДАТЕЛ МЛАДЕНКА НИКОЛОВА: Колеги, предлагам да преминем към разглеждане на втора точка от дневния ред.**

**Давам думата на докладчика Красимира Колева.**

**Красимира Колева: На 12.09.2023 г. във входящата поща е постъпило писмо от Атанас Киров, кмет на община Стралджа, във връзка с произвеждане на избори за общински съветници и кметове на 29.10.2023 г. с приложено заверено копие на Заповед №З-680/08.09.2023 г. за определяне на местата за обявяване на избирателните списъци на територията на община Стралджа.**

**ПРЕДСЕДАТЕЛ МЛАДЕНКА НИКОЛОВА: Колеги, предлагам да преминем към разглеждане на трета точка на дневния ред.**

**ПРЕДСЕДАТЕЛ МЛАДЕНКА НИКОЛОВА: Колеги, необходимо е всеки да познава съдържанието на входящата и изходящата поща, с цел осъществяване на действия и контрол по изпълнение на произтичащите задачи.**

**Заседанието беше закрито в 17.40 часа.**

**Председател:**

**Младенка Николова**

**Секретар:**

**Атанаска Кабакова**